open-index/open-wikipedia-markdown huggingface dataset:
2011 m. Amerikos krepšinio čempionatas

**2011 m. Amerikos krepšinio čempionatas** buvo 15-as FIBA organizuotas Amerikos krepšinio čempionatas. Jis vyko Argentinoje rugpjūčio 30-rugsėjo 11 dienomis. Pirmas dvi vietas užėmusios komandos (Argentina ir Brazilija) pateko į 2012 m. olimpines žaidynes Londone. 3-5 vietas užėmusios komandos (Dominikos Respublika, Puerto Rikas ir Venesuela) pateko į 2012 m. pasaulio krepšinio olimpinį atrankos turnyrą, kuriame 12 ekipų kovos dėl 3 kelialapių į olimpines žaidynes.

2011 m. Amerikos krepšinio čempionato nugalėtoja antrą kartą tapo Argentina, finale 80-75 nugalėjusi Brazilijos komandą.

## Čempionato rikiuotė

## Nuorodos
*Oficiali čempionato svetainė 

## Šaltiniai
Pirmojo asmens šaudyklė

**Pirmojo asmens šaudyklė** (, sutrumpintai **FPS**) – kompiuterinių žaidimų žanras, kurio pagrindinis bruožas yra kova šaunamaisiais ginklais iš pirmojo asmens perspektyvos, t. y. žaidėjas veiksmą mato pagrindinio veikėjo akimis. Pirmojo asmens šaudyklėse veikėjas dažniausiai vaikščioja pėsčiomis, t. y., į šį žanrą nepatenka, pavyzdžiui, lėktuvų simuliacijos, net jei jose vaizdas matomas taip pat iš pirmojo asmens perspektyvos.

Šiuo metu pirmojo asmens šaudyklės yra vienas populiariausių, sparčiausiai augančių ir komerciškai sėkmingiausių kompiuterinių žaidimų žanrų. Panašus žanras yra trečiojo asmens šaudyklė, kurios pagrindinis skirtumas – ekrane matomas veikėjas.

## Istorija

Vienas iš ankstyviausių žanro pradininkų buvo Steve Colley žaidimas Maze War. Tiksli jo išleidimo data nėra žinoma; pradėtas kurti 1973 metais, o išleistas apie 1974-uosius. 1974 m. Ilinojaus universitete buvo pristatytas kitas žanro pradininkas – Spasim. Abu šie žaidimai dar nebuvo pirmojo asmens šaudyklės šiuolaikiniu supratimu (pavyzdžiui, „Spasim“ buvo primityvus skrydžio kosmose simuliatorius), tačiau juose pirmąkart sutinkama daug būdingų bruožų, svarbiausia – pirmojo asmens perspektyva. Jie nebuvo pardavinėjami ir prieinami ribotam žmonių ratui. Vėliau „Spasim“ pagrindu JAV kariuomenės užsakymu buvo padarytas tankų kovos simuliatorius.

Pirmasis viešai parduodamas pirmojo asmens perspektyvos žaidimas buvo 1980 m. ''Arcade'' mašinoms ir 1983 m. asmeniniams kompiuteriams išleistas Battlezone.

1987 m. buvo išleistas MIDI Maze, pirmojo asmens šaudyklė labirintuose. Dar prieš interneto paplitimą ji jau turėjo galimybę žaisti keliems žaidėjams per MIDI sąsają.

1992 m. id Software sukurtas Wolfenstein 3D buvo bene pirmasis žanro atstovas šiuolaikiniu supratimu. Pirmojo asmens perspektyva jame buvo kombinuojama su tų laikų trečiojo asmens žaidimams būdingu greitu tempu, žaidėjo reakcijos, refleksų, greičio ir tikslumo poreikiu, kadangi priešai judėdavo realiu laiku, greitai, kylant lygiams vis daugėdavo ir stiprėdavo. Dėl nacistinės simbolikos naudojimo „Wolfenstein 3D“ Vokietijoje buvo uždraustas.

Tos pačios „id Software“ sukurtas ir 1993 m. kaip *[[Laikinai nemokama programinė įranga|shareware]]* išleistas Doom susilaukė dar didesnės sėkmės. Jis išsiskyrė tamsiu, niūriu žaidimo pasauliu, įvairesne ir realistiškesne žaidimo aplinka. Doom leido žaidėjų tarpusavio kovas, kurios vadinosi *deathmatch*, vėliau šis terminas tapo standartiniu žaidimų leksikone. Doom žaidimas tinkle tapo toks populiarus, kad sukeldavo ryšio problemų interneto tiekėjams. Šis žaidimas yra laikomas bene svarbiausiu ir įtakingiausiu pirmojo asmens šaudyklių žanre, taip pat vienu iš svarbiausių ir įtakingiausių kompiuterinių žaidimų istorijoje apskritai.
Efemerinis portas

**Efemerinis portas** – internetinio protokolo (paprastai UDP arba TCP) portas, laikinai pakeičiantis standartinį, kad šis liktų laisvas kitoms galimoms sesijoms.

Serverio pusės porto numeriai yra standartiniai (80 – HTTP ir pan). Kliento pusės porto numeris gali būti bet koks, todėl galima, pavyzdžiui, naudotis dviem naršyklėmis vienu metu – jos viena kitai netrukdo. Sesijos pradžioje serveris paprastai iškart nurodo naudoti kitą, nestandartinį porto numerį, kad standartinis portas būtų laisvas pradėti kitoms sesijoms su vėlesniais klientais. Taigi dauguma informacijos pasikeičiama naudojant du nestandartinius portus. Šie portai, galiojantys vien tai sesijai, vadinami efemeriniais.

Efemerinių portų standartinis intervalas yra nuo 49152 iki 65535. Linux neretai naudoja portus nuo 32768 iki 61000, FreeBSD iki v. 4.6 naudojo portus nuo 1024 iki 4999, Microsoft Windows iki Server 2003 naudojo portus nuo 1025 iki 5000. Windows Vista, Windows 7, ir Windows Server 2008 naudoja standartinį intervalą.

## Išnašos
Babeltuapas

**Babeltuapas** arba **Babeldaobas** – sala Ramiajame vandenyne, Karolinų salose, didžiausia Palau sala. Ji sudaro 70 % šalies ploto, čia gyvena 30 % Palau gyventojų. Plotas – 331 km². Paviršius kalnuotas, aukštis iki 242 m (Ngerčelčuso k., aukščiausias šalyje). Rytinėje salos pakrantėje būdingi smėlio paplūdimiai, tuo tarpu vakarinė apaugusi mangrovėmis.

Babeltuape gyvena ~6000 žmonių, čia įsikūrusi naujoji šalies sostinė Ngerulmudas. Taip pat yra pagrindinis šalyje Airajaus oro uostas, o į Kororo salą nutiestas Kororo-Babeltuapo tiltas. Babeltuape yra 10 iš 16 Palau valstijų: Aimelikas, Airajus, Melekeokas, Ngarardas, Ngarčelongas, Ngardmau, Ngatpangas, Ngčesaras, Ngaremlengujis, Ngivalas.
Ngerčelčusas

**Ngerčelčusas** (*Ngerchelchuus*) – aukščiausia Palau valstybės vieta. Kalva stūkso didžiausioje šalies saloje Babeltuape. Aukštis – 242 m. Per kalvą eina Ngardmau ir Ngaremlengio valstijų riba. Ngerčelčusas apaugęs tropiniais miškais.

## Išnašos
Ngerulmudas

**Ngerulmudas** (*Ngerulmud*) – gyvenvietė Babeltuapo salos rytuose, Melekeoko valstijoje, Palau sostinė. Ngerulmudas yra 20 km į šiaurės rytus nuo didžiausios Palau gyvenietės Kororo, 2 km į šiaurės vakarus nuo Melekeoko gyvenvietės. Gyvenvietė skirta tik valstybiniams pastatams ir neturi pastovių gyventojų. Todėl tai yra mažiausia pagal gyventojų skaičių sostinė pasaulyje. 

Pavadinimas reiškia „Fermentuotų jūrų angelų vieta“. Pasak legendos, šioje vietovėje moterys dievams aukodavo fermentuotas žuvis - jūrų angelus.

## Istorija
Nuo XX a. pradžios svarbiausias Palau miestas buvo Kororas to paties pavadinimo saloje. 1979 m. pradėjus derybas dėl Palau nepriklausomybės, buvo nutarta perkelti šalies administraciją į kitą vietą. Taip buvo sekama Mikronezijos Federacijos sostinės Palikiro pavyzdžiu. 1986 m. statyboms pasirinkta įmonė, kuri projektavo Palikirą.

Tiesa, sostinės statybų procesas buvo lėtas dėl lėšų trūkumo ir dėl to, kad daugumą statybinių medžiagų reikėjo atgabenti iš užsienio. Reikalai pajudėjo XXI a. pradžioje, kuomet buvo užtikrinta finansinė parama iš Taivano. Buvo pastatytas Kapitolijaus pastatas skirtas parlamentui (*Olbiil era Kelulau*). Jis susisiekia su teisinės ir vykdomosios valdžios pastatais.
 
2006 m. spalio 7 d. naujoji sostinė oficialiai inauguruota, netrukus čia biurus perkėlė pareigūnai. Tačiau dauguma jų ir toliau gyvena Korore, ir gyvenvietėje pastovių gyventojų nėra.

## Išnašos
EuroBasket 2011 finalas

**[[2011 m. Europos krepšinio čempionatas|EuroBasket 2011]] finalas** buvo žaidžiamas rugsėjo 18 dieną Žalgirio arenoje Kaune. Finale žaidė Ispanijos ir Prancūzijos rinktinės. Abi komandos pateko į 2012 m. olimpines žaidynes Londone.

## Finalas
Kororas (sala)

**Kororas** (*Koror*) arba **Oreoras** (*Oreor*) – sala Ramiajame vandenyne, Karolinų salose, Palau sudėtyje. Yra į pietus nuo didžiausios Palau salos Babeltuapo. Plotas – 9,3 km². Sala vulkaninės bei koralinės kilmės, aukštis iki 100 m. Vietomis apaugusi tropinėmis džiunglėmis.

Kororo saloje įsikūrusi didžiausia šalies gyvenvietė Kororas. Sala su aplinkinėmis salelėmis sudaro Kororo valstiją. 

Palau 2015 m. gyveno 17 661 gyventojas, iš jų 11 444 gyveno Korore. Vidutinis gyventojų amžius siekė 33,5 m. Dvi oficialios salos kalbos yra palaujiečių ir anglų kalbos.

## Šaltiniai
Kororo-Babeltuapo tiltas

**Kororo-Babeltuapo tiltas** – tiltas Palau, jungiantis dvi pagrindines šalies salas – Kororą ir Babeltuapą. Tai gelžbetoninis, vantinis, 413 m ilgio tiltas, 2002 m. pastatytas japonų bendrovės „Kajima Corporation“.

Pirmasis tiltas, jungiantis salas pastatytas 1985 m. Pietų Korėjos bendrovės „Socio Construction Co“. Tiltas buvo 385,6 m, ilgiausias savo tipo tiltas pasaulyje. 1996 m. rugsėjo 26 d. tiltas dėl nežinomų priežasčių sugriuvo, žuvo 2 žmonės, 4 buvo sužeisti, nutrūko visos komunikacijos tarp salų. Japonų pagalba buvo pastatytas laikinas tiltas, o vėliau, naujas tiltas. Jis dar vadinamas Japonijos-Palau draugystės tiltu.
Id Software

**id Software** – amerikiečių įmonė, kurianti kompiuterinius žaidimus. 1991 m. įmonę įkūrė buvę „Softdisk“ darbuotojai: programuotojai John Carmack ir John Romero, žaidimų dizaineris Tom Hall ir artistas J. Carmack bendrapavardis Adrian Carmack.

Įmonė sukūrė tokias legendines šaudyklių serijas, kaip „Wolfenstein“, „Doom“ ir „Quake“ bei sėkmingą kompiuterinių žaidimų variklių seriją – id Tech.

2009 m. birželio 24 d. įmonę įsigijo „ZeniMax Media“.

## Išnašos
Giminė (reikšmės)

**Giminė** – šis žodis  gali reikšti:

* Giminė (biologinė);
* Giminė (gramatinė).

Panašūs:

* Giminės – televizijos serialas.

Taip pat žiūrėkite:

* Giminėnai;
* giminaitis;
* giminystė;
* gimimas;
* gimimo liudijimas.

## Šaltiniai
Skaičius (reikšmės)

**Skaičius** – ši sąvoka  reiškia:

* skaičius – abstrakti esybė, nusakantį tam tikrą kiekį;
* skaičius –  gramatinė kategorija, rodanti vienumo ir daugumo priešpriešą.

Panašūs:

* skaičius e;
* skaičius Pi;
* F skaičius.

## Šaltiniai
Halė (reikšmės)

**Halė** (, ) – šis terminas  reiškia:

* Halė –  miestas Vokietijoje, Saksonijos-Anhalto žemėje;
* Halė – miestas Vokietijoje, Šiaurės Reino-Vestfalijos žemėje;
* Halė – kaimas Lenkijoje, Sokulkos valsčiuje;
* Halė – miestas Belgijoje;
* Halė – miestas Vokietijoje, Žemutinės Saksonijs žemėje;
* Halė – gyvenvietė Vokietijoje, Žemutinės Saksonijos žemėje;
* Halė – provincija Šri Lankoje;
* halė – visuomeninis pastatas (dažniausiai vieno aukšto) su didele vientisa vidine erdve.

Susiję:

* Halės FC – vokiečių futbolo klubas;
* Halės turgus – turgavietė Vilniuje;
* Kauno sporto halė

## Šaltiniai
Diaugūnų piliakalnis

**Diaugūnų piliakalnis** () – piliakalnis Diaugūnų kaimo centre, Pastovių rajonas, Vitebsko sritis, Baltarusija. Į Baltarusijos nekilnojamųjų istorijos-kultūros vertybių sąrašą įtrauktas 2007 m. gegužės 14 d. Baltarusijos Ministrų Tarybos nutarimu Nr. 578, registro kodas 213В000591.

## Piliakalnis
Piliakalnis įrengtas atskiroje kalvoje Kamojos upės kairiajame krante.

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

## Šaltiniai
Žirniasėklis puskiparisis

**Žirniasėklis puskiparisis** (*Chamaecyparis pisifera*, ) – kiparisinių (*Cupressaceae*) šeimos spygliuočių medžių rūšis. Natūraliai paplitusi Japonijoje (Honšiū ir Kiūšiū salose). Introdukuota vidutinių platumų Europos ir Šiaurės Amerikos kraštuose.

Tai lėtai augantis, 35-50 m aukščio, iki 2 m kamieno skersmens medis. Žievė rausvai ruda, vertikaliai suaižėjusi. Spygliai paplokšti. Kankorėžiai sferiški, 4–8 mm skersmens, sudaryti iš 6-10 plaušelių; subręsta praėjus 7-8 mėnesiams po apdulkinimo.

Japonijoje iš žirniavaisio puskiparisio medienos statyti rūmai, šventyklos, kapavietės, karstai. Mediena citriniško kvapo, šviesi, tankios tekstūros, atspari pūvimui. Taip pat medis sodinamas parkuose, alėjose. Išvesta nykštukinių, dekoratyvinių veislių.


Image:Sawara Falsecypress Chamaecyparis pisifera Tree 2000px.jpg|Kamienas
Image:Chamaecyparis Częstochowa 6.JPG|Spygliai
File:Chamaecyparis pisifera SZ122.png|Požymiai
Image:Podlaskie - Suprasl - Kopna Gora - Arboretum - Chamaecyparis pisifera 'Plumosa Aurea Compacta'.JPG|Dekoratyvinė veislė
Paprastoji alyva

**Paprastoji alyva** (*Syringa vulgaris*) – alyvmedinių (*Oleaceae*) šeimos lapuotis krūmas. Natūraliai auga Balkanų pusiasalio kalnų pašlaitėse, bet nuo seno auginamas beveik visoje Europoje.

Tai lapus metantis stambus krūmas ar nedidelis medis, išaugantis iki 6-7 m aukščio. Kamieno skersmuo iki 20 cm. Nuo šaknų augalas leidžia daug gajų atžalų. Kamienas trumpas, dažnai kreivas, šakotas. Žievė pilka ar pilkšvai ruda, jaunų medžių lygi, senų – sueižėjusi, atsilupusi. Lapai paprastieji, lygiakraščiai, širdiški, 4-12 cm ilgio, 3-8 cm pločio, viršutinė pusė tamsiai žalia, rudenį negelsta. Žiedai labai kvapnūs, alyvinės, baltos, melsvos, rausvos spalvos, susitelkę į šluotelinius žiedynus (8-18 cm ilgio). Žiedai 5-8 mm skersmens, turi po keturis žiedlapius. Vaisius – sausa, lygi, 1-2 cm ilgio sėklų dėžutė. Išdžiūvusi ji persiskiria į dvi dalis ir išbarsto sparnuotas sėklas.

Paprastosios alyvos – labai populiarus dekoratyvinis augalas, Lietuvoje dažniausiai sodinamas sodybose, prie namų, rečiau parkuose, pakelėse. Kvapnūs žiedynai skinami ir merkiami kaip gėlės. Išvesta daug dekoratyvinių veislių. Vasaros pabaigoje augalą gali užpulti miltligė. Patariama nužydėjusius žiedynus karpyti tuoj po žydėjimo, dėl to kitamet medis žydės gausiau.


Image:Syringa vulgaris 01.jpg|Žydintis krūmas
Image:Syringa vulgaris Sturm2.jpg|Požymiai
Image:Syringa vulgaris2 ies.jpg|Vaisiai
Image:Manet, Edouard - Lilacs In A Vase, c.1882.jpg|Alyvų puokštė – Edouard Manet paveikslas
Vokiečių ordino valstybė

**Vokiečių ordino valstybė** () – Vokiečių ordino teokratinė feodalinė valstybė, gyvavusi 1230–1525 m. Baltijos jūros rytinėje pakrantėje, dab. Lenkijos, Lietuvos, Latvijos ir Estijos teritorijų vakarinėse dalyse ir Rusijos Kaliningrado srityje.

## Istorija
Vokiečių ordino valstybinis darinys egzistavo Kulmo žemėje nuo 1230 m. Vokiečių ordino valstybė faktiškai įkurta po užkariavimų Prūsijoje, kai 1309 m. Soldino taika markgrafas Valdemaras Brandenburgietis už 10 000 markių pardavė savo teises į Dancigą, o ordino sostinė buvo perkelta iš Venecijos į Marienburgą.

1346 m. Vokiečių ordinas iš Danijos įsigijo Šiaurės Estiją ir perdavė ją valdyti Livonijos ordinui. Valdant didžiajam magistrui Vinrichui fon Kniprodei (1351–1382 m.) valstybė įgijo didžiausią galią, netgi buvo privertusi Lietuvos Didžiąją Kunigaikštiją ir jos valdovus 1382 m. Jogailą ir 1384 m. Vytautą atsisakyti teisių į Žemaitiją. 1409 m. Žemaičių sukilimas davė dingstį kryžiuočių lemiamam karui su Lietuvos Didžiąja Kunigaikštija ir Lenkija. 

Kryžiuočiams 1410 m. pralaimėjus Žalgirio mūšį valstybę užgriuvo didžiulių kontribucijų našta, teko didinti mokesčius, todėl 1440 m. 53 smulkieji dvarininkai ir 19 miestų, tarp jų – Dancigas, Elbingas ir Torunė, įėję į Hanzos sąjungą, įkūrė Prūsijos konfederaciją, siekdami nusikratyti Vokiečių ordino valdžios. 1454 m. prasidėjus Prūsų sąjungos inspiruotam sukilimui, kilo Trylikos metų karas, pasibaigęs Vokiečių ordino sutriuškinimu. Konfederacijos miestai, taip pat ir Marienburgas, pagal Antrąją Torunės taiką atiteko Lenkijos karalystei kaip jos provincija Karališkoji Prūsija. Vokiečių ordino valstybės sostine tapo Karaliaučius.

1525 m. Vokiečių ordino didysis magistras Albrechtas Brandenburgietis kartu su visa Ordino valstybe priėmė liuteronų tikėjimą ir įkūrė pasaulietišką Prūsijos kunigaikštystę.

## Valdymas

Valstybės galva – Vokiečių ordino didysis magistras asmeniškai per savo administraciją kontroliavo visą Prūsiją. Didysis magistras taip pat buvo Marienburgo pilies komendantas ir ordino iždininkas. Jis taip pat buvo Hanzos Lygos narys, gaudamas dalį Lygos muitų mokesčių. XIII–XV a. Vokiečių ordino valstybėje buvo 20-25 komtūrijos, stambesni administraciniai teritoriniai vienetai – () ir smulkesnės fogtilijos, kurias valdė fogtai ().

## Šaltiniai
Raven Software

**Raven Software** – amerikiečių įmonė kurianti kompiuterinius žaidimus. Įkurta 1990 m. brolių Brian ir Steve Raffel. 1997 m. „Raven Software“ sudarė išskirtinį leidybos sandėrį su „Activision“ ir vėliau buvo jų įsigyta.

„Raven“ bendradarbiauja su „id Software“. Įmonė naudojo id grafinį žaidimo variklį daugelyje savo žaidimų (pvz., „Heretic“ (1994 m.)), vėliau perėmė id „Quake“ ir „Wolfenstein“ frančizių kūrimą. 2009 m. po nesėkmingų produktų „X-Men Origins: Wolverine“ ir „Wolfenstein“ (2009 m.) buvo atleista didžioji dalis personalo, panašus įvykis pasikartojo 2010 m. po „Singularity“ išleidimo atidėliojimų.

## Sukurti žaidimai
**[[Black Crypt]]* (1992)
**[[Shadowcaster]]* (1993)
**CyClones* (1994)
**[[Heretic]]* (1994)
***[[Heretic|Heretic: Shadow of the Serpent Riders]]* (1996)
**[[Hexen]]* (1995)
***[[Hexen#Death Kings of the Dark Citadel - Expansion pack|Deathkings of the Dark Citadel]]* (1996)
**Necrodome* (1996)
**[[Mageslayer]]* (1997)
**[[Take No Prisoners]]* (1997)
**[[Hexen II]]* (1997)
***[[Hexen II#Mission Pack: Portal of Praevus - Expansion pack|Hexen II Mission Pack: Portal of Praevus]]* (1998)
**[[Heretic II]]* (1998)
**[[Soldier of Fortune]]* (2000)
**[[Star Trek: Voyager – Elite Force]]* (2000)
**[[Star Trek: Voyager – Elite Force#Versions and sequels|Star Trek: Voyager Elite Force: Virtual Voyager]]* (2001)
**[[Star Wars Jedi Knight II: Jedi Outcast]]* (2002)
**[[Soldier of Fortune II: Double Helix]]* (2002)
**[[Star Wars Jedi Knight: Jedi Academy]]* (2003)
**[[X-Men Legends]]* (2004)
**[[X-Men Legends II: Rise of Apocalypse]]* (2005)
**[[Quake 4]]* (2005)
*** (2006)
**[[X-Men Origins: Wolverine]]* (2009)
**[[Wolfenstein (žaidimas)|Wolfenstein]]* (2009)
**[[Singularity]]* (2010)
**[[Call of Duty: Black Ops]]* (DLC, vartotojo sąsaja) (2010)
**[[Call of Duty: Modern Warfare 3]]* (DLC, vartotojo sąsaja)  (2011)

## Išnašos
Pauliukų apylinkė

**Pauliukų apylinkė** – Lietuvos TSR administracinis-teritorinis vienetas vidurio Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Šėtos valsčiuje, 1950 m. priskirta naujam Kėdainių rajonui. Panaikinta iki 1954 m.

## Šaltiniai
2011 m. Okeanijos krepšinio čempionatas

**2011 m. [[FIBA Okeanijos čempionatas|Okeanijos krepšinio čempionatas]]** buvo 21-as FIBA organizuotas Okeanijos krepšinio čempionatas. Jis vyko rugsėjo 7-11 dienomis Australijoje. Čempionate dalyvavo tik dviejų šalių - Australijos ir Naujosios Zelandijos krepšinio rinktinės.

Iš viso buvo sužaistos trejos rungtynės – Melburne, Brisbene ir Sidnėjuje.

## Rungtynių rezultatai

Nugalėjusi čempionate Australijos vyrų krepšinio rinktinė pateko į 2012 m. vasaros olimpines žaidynes. Naujoji Zelandija dalyvavo 2012 m. pasaulio krepšinio olimpiniame atrankos turnyre, kuriame iškrito po pogrupio varžybų.
Halė (pastatas)

**Halė** ()  – vieno aukšto visuomeninis pastatas su didele vientisa vidine erdve. Halės tipo daugiafunkciai statiniai paprastai išnaudojami kaip dengti sporto stadionai, didelės miestų prekyvietės.

## Taip pat skaitykite

* Halės turgus 
* Kauno sporto halė


Vaizdas:Hale in Vilnius.JPG|Halės turgus Vilniuje 
Vaizdas:Ang march3.JPG|Turgaus halė Anguleme Prancūzijoje
Vaizdas:Sporthalle Wandsbek 01.jpg|Sporto halė Hamburge
Vaizdas:Wildparkstadion Sporthalle.jpg|Karlsrūjės halė 


## Šaltiniai

## Nuorodos

* Apie halę Kaune
Penkialapis vynvytis

**Penkialapis vynvytis** (*Parthenocissus quinquefolia*) – vynmedinių (*Vitaceae*) šeimos vijoklinis augalas, kilęs iš rytų ir centrinės Šiaurės Amerikos (nuo pietryčių Kanados iki rytų Gvatemalos). Auginamas daugelyje šalių.

Penkialapis vynvytis yra gajus vijoklinis augalas, laukinėje gamtoje pasiekiantis 20-30 m ilgį. Vyniojasi lygiais paviršiais naudodamasis nedideliais, šakotais ūseliais. Lapai sudėtiniai, pirštuoti, penkialapiai, iki 20-30 cm skersmens. Lapakraštis dantytas. Žiedai smulkūs, žalsvi, susitelkę į žiedynus, žydi vėlyvą pavasarį. Vasaros gale ar rudens pradžioje subrandina tamsiai mėlynas, kietas, 5-7 mm skersmens uogas, susitelkusias kekėse. Jose yra oksalo rūgšties, todėl uogų vartojimas gali sukelti pilvo skausmus. Tuo tarpu paukščiams tai svarbus maisto šaltinis.

Penkialapis vynvytis auginamas kaip dekoratyvinis augalas, juo apželdinamos pastatų sienos, sodų pavėsinės, tvoros ir kt. Rudenį lapai ryškiai parausta. Neprižiūrimas penkialapis vynvytis gali apkeroti medžius ir kitus augalus, elektros stulpus, statinius. Penkialapis vynvytis negadina apkerotų paviršių, mažina sienų įkaitimą vasarą. Norint pašalinti vynvytį nuo sienos reikia pirmiausia jį atkirsti nuo šaknų – išdžiūvęs jis lengvai nukris.


Image:VC Tendril.JPG|Ūsai
Image:Parthenocissus quinquefolia fruits11.jpg|Vaisiai
Image:6370VirginiaCreeper.jpg|Rudenį paraudę lapai 
File:Klimop rond luik.JPG|Penkialapiais vynvyčiais apaugusi siena
Alnaštyno apskritis

:: *Apie dabartinę apskritį Lenkijoje aplink Olštyno miestą žr. [[Olštyno apskritis]]*.

**Alnaštyno apskritis** () – 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos, nuo 1905 m. Alnaštyno apygardos administracinis teritorinis vienetas Mažojoje Lietuvoje. Sudaryta po Vienos kongreso per 1815–1818 m. vykdytą reformą. Centras – Alnaštynas.

## Geografija

Alnaštyno apskritis apėmė pietvakarinę Varmės dalį, ribojosi su Braunsbergo, Heilsbergo ir Rešliaus apskritimis. Didžiausią dalį gyventojų (92,3%) sudarė katalikai. 1890 m. 53% gyventojų buvo lenkai; 1900 m. jų dalis sumažėjo iki 47%. 63,7% gyventojų pagrindinis užsiėmimas buvo žemdirbystė.

## Istorija

1817 m. sujungus Alnaštyno ir Vartenburgo valsčius bei dekanatus įkurta Alnaštyno apskritis. Nuo 1905 m. ji priklausė Karaliaučiaus ir Gumbinės apygardų pietinių apskričių pagrindu įkurtai Alnaštyno apygardai.

## Gyventojai

## Landratai
* 1818: von Pastau
* 1824: von Knoblauch
* 1831: Surkow
* 1832: von Tucholka
* 1841: von Lavergne-Pequehen
* 1841: Martens
* 1861: Otto Gisevius
* 1872: Ernst von den Brincken
* 1878: Kleemann
* 1899: Felix Krahmer
* 1907: Walter Pauly
* 1915: von Stubenrauch
* 1915: von Baumbach
* 1917: Friedrich Otto Dilthey
* 1919: Georg Graf von Brühl
* 1935: Dr. Geßner
* 1938: Franke
* 1939: Heinrich von Bünau

## Šaltiniai

## Nuorodos
* Kraštiečių tinklalapis
* Alnaštyno apskritis GenWiki
Mirpuras (Kašmyras)

**Mirpuras** () – miestas šiaurės rytų Pakistane, Laisvajame Kašmyre, Kašmyro slėnyje. Netoli miesto telkšo Manglos tvenkinys (Dželamo slėnyje). Mirpuras pasižymi karštu klimatu. Muilo gamybos, tekstilės, maisto, kosmetikos pramonė.

## Istorija

Mirpurą 1642 m. įkūrė Gacharų klano vadas Miranas Šahas Gazi.

## Šaltiniai
Braunsbergo apskritis

:: *Apie dabartinę apskritį Lenkijoje žr. [[Branevo apskritis]]*.

**Braunsbergo apskritis** () – 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardosadministracinis teritorinis vienetas Mažojoje Lietuvoje. Sudaryta po Vienos kongreso per 1815–1818 m. vykdytą reformą. Centras – Braunsbergas. 

## Geografija

Braunsbergo apskritis apėmė Varmės vyskupijos vakarinę dalį prie Aistmarių. Apskrityje buvo miestai Braunsbergas, Frauenburgas, Melzakas, Vormditas, 92 savivaldybės su daugiau kaip 2000 gyventojų, iš viso 153 gyvenvietės. Plotas 1900 m. 946,17 km². 1945 m. apskritis atiteko Lenkijai, jos teritorijoje suformuotas Branevo pavietas, dalis prijungta prie Lidzbarko pavieto.

## Gyventojai

## Landratai
* 1812: von Willich
* 1812: von Lingk
* 1818: Ferdinand Anton Bartholomäus von Schau
* 1840: Dr. von Groß gen. von Schwarzhoff
* 1855: Achatius von Auerswald
* 1868: Wilhelm Julius Hubert Dillenburger
* 1869: Wilhelm Eduard August Kleemann
* 1878: Albrecht Oberg
* 1892: Dr. jur. Friedrich Gramsch
* 1900: Graf Carl zu Dohna-Schlobitten
* 190?: Jung
* 1910: Heinrich von Bieler
* 1920: Karl Stankewitz
* 1933: Bernhard Nienaber
* 1942: Wolfgang Born
* 1944: Kolhoff

## Šaltiniai

## Nuorodos
* Braunsbergo apskritis GenWiki
Daiktamaišis

**Daiktamaišis** (, taip pat *kit bag*, *gym bag*) – didelis audeklinis neperšlampamas ritinio pavidalo maišas užtraukiamu viršumi (dažnai užtraukiamus viršus pridengiamas audekliniu vožtuvu) ir vienu ar dviem perpetiniais diržais. Primena beformę kuprinę, neturinčią jokių skyrių ar kišenių. 

Daiktamaišius dažnai naudoja kariškiai. Juos naudoja ir kariniai ar civiliniai jūrininkai, tokie daiktamaišiai vadinami ***jūrmaišiais*** (). Taip pat daiktamaišius kartais naudoja sportinei įrangai gabenti ar bagažui. 

Daiktamaišiai gana panašūs į sportinius krepšius. 
Jų panašumai:
* Jie yra cilindro formos (nors dalis sportinių krepšių yra stačiakampio gretasienio formos),
* Jie turi tiek prie šonų prisiūtas (arba apjuosiančius visą krepšio (maišo) kūną) rankenas, tiek ilgą diržą, kurio dėka galima nešti permetus per petį. 
* Tuščius juos galima sulankstyti ar suvynioti, ir jie užima mažai vietos.
Jų skirtumai:
* Šiuos krepšius įsivaizduojant kaip cilindrinius kūnus, daiktamaišis paprastai statomas ant galo, o sportinis krepšys guldomas ant šono.
* Daiktamaišiai turi angą viename gale, kuris užtraukiamas virvele ir gali būti uždengiamas audekliniu vožtuvu. O sportiniai krepšiai paprastai atidaromi užtrauktuku viršuje.
* Sportiniai krepšiai paprastai turi dvi rankenas, tarp kurių yra užtrauktuku varstomas atidarymas. Daiktamaišiai atidaromi gale, todėl šone paprastai turi vieną rankeną.

## Nuorodos
* Lietuvos kariuomenėje naudojamas daiktamaišis
Morungo apskritis

**Morungo apskritis** () – 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos administracinis teritorinis vienetas Mažojoje Lietuvoje. Sudaryta po Vienos kongreso per 1815–1818 m. vykdytą reformą. Centras – Morongas.

## Geografija

Morungo apskritis apėmė pietinę Aukštutinės Prūsijos, iškilusios iki 100 m virš jūros lygio, dalį, ribojosi su Prūsų Olandijos, Heilsbergo ir Osterodės apskritimis.

1848–1860 m. per apskritį iškastas Elbingo kanalas, jungiantis Yluvos ežeryną su Aistmarėmis. 1882 m. nutiestas plentas Marienburgas – Alnaštynas.

## Istorija
Prūsijos kunigaikštystės Morungo apskritis įsteigta 1752 m. reorganizuojant krašto valdymą. Morunge įkurta Landrato įstaiga. Apskričiai priklausė miestai:
* Hohenšteinas, 1100 gyventojų
* Lybemiulis, 1100 gyv.
* Lybštadtas, 1800 gyv.
* Morongas, 1700 gyv.
* Miulhauzenas, 1400 gyv.
* Osterodė, 1500 gyv.
* Prūsų Olandija, 2900 gyv.
* Zaalfeldas, 1350 gyv.

Po 1815–1818 m. reformos buvusioje apskrityje suformuotos Osterodės apskritis ir Prūsų Olandijos apskritis. Morungo apskritis padalyta į 20 parapijų. 1939 m. apskrityje buvo 112 gyvenviečių, iš jų su daugiau kaip 1000 gyventojų:
* Morongas, 8376 gyv.
* Zaalfeldas, 3129 gyv.
* Lybštadtas, 2735 gyv.
* Gersvaldas, 1028 gyv.
* Freivaldas, 1026 gyv.

1945 m. žiemą Raudonoji armija sugriovė daugelį apskrities gyvenviečių ir Elbingo kanalą. Apskritis atiteko Lenkijai, jos teritorijoje buvo suformuotas Morongo pavietas, vakarinė dalis prijungta prie Yluvos pavieto, rytinė – prie Ostrudos pavieto. Nuo 1999 m. apskrities teritorija įeina į Varmės–Mozūrų vaivadiją.

## Gyventojai

1939 m. iš 55 046 gyventojų 51 711 buvo evangelikai, 2665 katalikai, 6 judėjai. Gyventojų pagrindinis užsiėmimas buvo žemdirbystė.

## Šaltiniai

## Nuorodos
* Krašto istorija 
* Morungo apskritis GenWiki
Portfelis (galanterija)

**Portfelis** ( 'nešu' +  'lapas') – paprastai siauras odinis arba plastikinis užsegamas krepšys raštams, knygoms, sąsiuviniams, vadovėliams ir kitiems biuro reikmenims nešioti. Dažnai turi rankenėlę arba diržą nešti užsimetus per petį. Užsegamas viena arba dviem sagtimis. Portfelius daugiausia naudoja teisininkai, verslininkai, moksleiviai. Laikoma, kad šiuolaikinės formos portfelis buvo išrastas XIX a. viduryje.

## Šaltiniai
Neidenburgo apskritis

:: *Apie dabartinę Lenkijos apskritį žr. [[Nidzicos apskritis]]*.

**Neidenburgo apskritis** () – 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos, nuo 1905 m. Alnaštyno apygardos administracinis teritorinis vienetas. Sudaryta po Vienos kongreso per 1815–1818 m. vykdytą reformą. Centras – Neidenburgas.

## Geografija

Neidenburgo apskritis apėmė pietinę Rytų Prūsijos provincijos dalį, ribojosi su Osterodės, Alnaštyno ir Ortelsburgo apskritimis.

## Istorija

Prūsijos kunigaikštystės Neidenburgo apskritis () įsteigta 1752 m. reorganizuojant krašto valdymą. Neidenburge įkurta Landrato įstaiga. 1908 m. apskrityje buvo 215 gyvenviečių, iš jų su daugiau kaip 1000 gyventojų:
* Neidenburgas, 5060 gyventojų
* Coldau, 5060 gyv.
* Ilovas, 1689 gyv.
* Heinrichsdorfas, 1096 gyv.

1905 m. Neidenburgo apskritis priskirta naujai suformuotai Alnaštyno apygardai. 1920 m. sausio 10 d. pagal Versalio sutartimi 501 km² apskrities teritorija su Coldau miestu ir 24 767 gyventojais priskirta Lenkijai, joje sudaryta Soldau apskritis. Likusioje dalyje 1938 m. liepos 16 d. prūsiški ir lenkiški 38 gyvenviečių pavadinimai buvo suvokietinti, pav. Bartoškai tapo Bartzdorfu, Dembovičiai – Eichenau, Sadekas – Gartenau. 1939 m. Vokietijai užėmus Lenkiją Soldau apskritis panaikinta.

1945 m. apskritis atiteko Lenkijai, jos teritorijoje buvo suformuoti Nidzicos ir Dzialdovo pavietai, faktiškai su 1920 m. ribomis. Nuo 1999 m. apskrities teritorija įeina į Varmijos Mozūrų vaivadiją.

## Gyventojai

1890 m. apie 43 000 gyventojų užsirašė lenkais.

**Gyventojai pagal tikėjimą**

## Landratai
* 1818: Lackowitz
* 1839: Alexander von Lavergne-Peguilhen
* 1869: Karl von Portatius
* 1878: Friedrich von Hasselbach
* 1882: Leo Becker
* 1886: Bernhard Schultz
* 1906: Gustav Bansi
* 1914: Werner Freiherr von Mirbach
* 1929: Philipp Deichmann
* 1932: Gottfried von Stein
* 1937: Fritz Adam
* 1940: Axel Crewell

## Šaltiniai

## Nuorodos
* Neidenburgo apskrities istorija
* Krašto istorija
* Neidenburgo apskritis GenWiki
Ženklodara

**Ženklodara** () – tai įmonės, produkto ar paslaugos identiteto modelio kūrimas : idėjų kūrimas, įgyvendinimas ir palaikymas. Tai viena iš verslo priemonių, kuri atskleidžia ir vertina prekės ženklo idėjas, sampratą šiandienos kintančioje kultūroje ir rinkoje. Ženklodaros svarbos supratimas gali ryškiai paveikti verslo įmonių pardavimus ir pelną. 

## Priemonės

Ženklodaros   priemonių pagalba yra dailinami, atnaujinami ir vystomi prekių ženklai. Prekės ar įmonės ženklo, visos valstybės įvaizdžio kūrimas yra sudėtingas kompleksinis procesas. Vartojimo prekių kūrėjai perima šiuolaikines rinkodaros ir ženklodaros strategijas, kompanijos kreipia dėmesį į savo kuriamo produkto ergonomiką, dizainą, klientų aptarnavimą. Jos stengiasi išsiskirti iš kitų įmonių firminiu stiliumi, ypač tų, kurios prekiauja ta pačia produkcija ar užsiima panašia veikla. 
 
## Šaltiniai

## Literatūra

* Johan Grant *Ženklodara mirė. Tegyvuoja ženklodara!* Vilnius: leid. Verslo žinios,  2007 m. ISBN 978-9955-460-57-2.
* Rūta Urbanskienė, Rimgailė Vaitkienė *Prekės ženklo valdymas* Kaunas: leid. Technologija, 2006 m. ISBN 9955-25-014-3.

## Nuorodos

* Strateginės ženklodaros ir lyderystės doktorantūros studijų programa VU
* Dizainas ir ženklodara 
* Ženklodara skaitmeniniame amžiuje

## Taip pat skaitykite

* Rinkodara
* Viešieji ryšiai
* Reklama
Ortelsburgo apskritis

:: *Apie dabartinę Lenkijos apskritį žr. [[Ščytno apskritis]]*.

**Ortelsburgo apskritis** () – 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos, nuo 1905 m. Alnaštyno apygardos administracinis teritorinis vienetas. Sudaryta po Vienos kongreso per 1815–1818 m. vykdytą reformą. Centras – Ortelsburgas.

## Geografija

Ortelsburgo apskritis apėmė pietinę Rytų Prūsijos provincijos dalį Galindoje, ribojosi su Neidenburgo, Alnaštyno, Rešliaus, Zensburgo ir Johanisburgo apskritimis. Apskrities plotas 1703 km².

## Istorija

Prūsijos kunigaikštystės Neidenburgo apskritis () įsteigta 1525 m. reorganizuojant krašto valdymą. 1818 m. Ortelsburge įkurta Landrato įstaiga. 1908 m. apskrityje buvo 200 gyvenviečių, iš jų su daugiau kaip 1000 gyventojų:
* Ortelsburgas, 13523 gyventojai,
* Vilenbergas, 2599 gyv.
* Pasenheimas, 2409 gyv.
* Frydrichshofas, 1800 gyv.
* Pupėnai, 1516 gyv.
* Mensgutas, 1390 gyv.
* Lindenortas, 1226 gyv.
* Didieji Šimonys, 1133 gyv.

1905 m. Ortelsburgo apskritis priskirta naujai suformuotai Alnaštyno apygardai. 1945 m. apskritis atiteko Lenkijai, jos teritorijoje buvo suformuotas Ščitno pavietas. Nuo 1999 m. apskrities teritorija įeina į Varmės–Mozūrų vaivadiją.

## Gyventojai

1890 m. apie 56 000 gyventojų užsirašė lenkais.

**Gyventojai pagal tikėjimą**

## Landratai
* 1812: Ritter von Berg, Pasenheime
* 1818: Ritter von Berg, Ortelsburge
* 1852: Gustav Adolph August von Röbel
* 1876: Lilie
* 188?: von Klitzing
* 1892: Hermann Bärecke
* 1897: Paul von Rönne
* 1914–1945 Victor von Poser

## Literatūra
* Brenk M. Der Kreis Ortelsburg im Bild, Rautenberg Verlag, Leer, 3. Auflage, 1996.
* Krüger H. Die Kirchen des Kreises Ortelsburg, Rautenberg Verlag, Leer, 1989.
* Poser V. v. Kreis Ortelsburg. Kurze Übersicht über die Kriegsereignisse und ihre Folgen. Ostpreußen-Druckerei, Königsberg, 1917.

## Šaltiniai

## Nuorodos
* Ortelsburgo apskritis GenWiki
Gazyris

**Gazyris** (, iš tiurk. *хъазыр* 'parengtas; gatavas') – Kaukazo tautų kultūroje hermetiškai uždaromas cilindrinis futliaras, kuriame būna iš anksto atseikėtas parako užtaisas arba popierinis šovinys. Gazyriai būdavo specialiame krepšyje *gazyrnicoje* arba viena eile būdavo prisiūti prie čerkesės krūtinės, taip sudarydami savotišką trumpą šovinyną.  

Vėliau gazyrių eilė tapo dekoratyviniu elementu, būtina XIX a. ir XX a. pradžios Kaukazo tautų nacionalinės aprangos dalimi. Gazyriai paprastai būdavo kauliniai, o paradinei aprangai – sidabriniai. 

Paskutinis Baltojo judėjimo vadovas baronas Piotras Vrangelis nuo 1918 m. rugsėjo turėjo pravardę „Juodasis baronas“, kadangi kasdien dėvėdavo tradicinę savo aprangą – juodą kazokišką čerkesę su gazyriais. Šią aprangą jis mėgo labiau už kitus karinės uniformos variantus.
Sportinis krepšys

**Sportinis krepšys** (, taip pat ) – didelis audeklinis ar odinis krepšys, kurio pagrindas stačiakampio formos. Atsidaro viršuje užtrauktuku. Šonuose turi dvi kilpų pavidalo rankenas, o dažnai ir perpetinį diržą, kuris pritvirtintas galuose. Krepšys nešiojamas už dviejų rankenų rankoje arba užmetus perpetinį diržą ant peties.

Sportinis krepšys dažnai naudojamas vietoje lagamino, taip pat sporto reikmenims nešioti. Privalumas lyginant su lagaminais – tuščią galima suvynioti, kad užimtų mažai vietos.

Sportinius krepšius dažnai naudoja patalynei ir antklodėms gabenti. Indijos mokyklose internatuose gyvenantys moksleiviai gauna sportinius krepšius antklodėms, užtiesalams ir drabužiams laikyti.

Egzistuoja ir krepšio variantas, turintis pakietintą dugną, porą ratukų viename dugno gale ir ištraukiamą rankeną. Paėmus už ištrauktos rankenos tokį krepšį galima tempti, kad šis lengvai riedėtų kietu lygiu paviršiumi.

## Angliški pavadinimai
Tokie krepšiai angliškai vadinami:
* *gym bag* 'gimnastikos salės krepšys' – sportininkai ir šiaip sportuojantys tokiuose krepšiuose nešiojasi aprangą.
* *hockey bag* 'ledo ritulio krepšys' – jis patogus ledo ritulininkams, nes į didelį tokį krepšį telpa griozdiška apranga. Prireikus į jį galima įdėti ir ledo ritulio lazdas (ritmušas), nors dalis jų kyšos lauke. Tokiu atveju krepšį vis tiek galima uždaryti, nes užtrauktukai leidžia palikti pravirą plyšį.
* Gana dažnai šie krepšiai vadinami ir , nors šis pavadinimas lietuviškai labiau atitinka daiktamaišį. Konstrukciškai sportiniai krepšiai ir daiktamaišiai gana panašūs.

## Nuorodos
Osterodės apskritis

:: *Apie apskritį dabartinėje Lenkijoje žr. [[Ostrudos apskritis]]*.

**Osterodės apskritis** () – 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos, nuo 1905 m. Alnaštyno apygardos administracinis teritorinis vienetas. Sudaryta po Vienos kongreso per 1815–1818 m. vykdytą reformą. Centras – Osterodė.

## Geografija

Osterodės apskritis apėmė pietvakarinę Rytų Prūsijos provincijos dalį, ribojosi su Morungo, Alnaštyno ir Neidenburgo apskritimis. Aukščiausia vieta – 312 m aukščio Dylevo kalnas, didžiausia upė – 145 km ilgio Pasargė. Apskrities teritorija 1848–1860 m. iškastas Elbingo kanalas, jungiantis Yluvos ežeryną su Aistmarėmis.

## Istorija

Apskrities teritorijoje prie Tanenbergo 1410 m. įvyko Žalgirio mūšis. Reorganizuojant Prūsijos kunigaikštystės valdymą 1752 m. įsteigta Morungo apskritis. 1818 m. iš jos dalies sudaryta Osterodės apskritis, Osterodėje įkurta Landrato įstaiga. Didžiausi miestai: Osterodė, Gilgenburgas, Hohenšteinas, Lybemiulis. 1900 m. apskrityje buvo 253 gyvenvietės.

1905 m. lapkričio 1 d. Osterodės apskritis priskirta naujai suformuotai Alnaštyno apygardai. 1938 m. liepos 16 d. prūsiški ir lenkiški gyvenviečių pavadinimai buvo suvokietinti, pav. Dluskai tapo Seebude, Januškava – Osterschau, Kalva – Kleintal.

1945 m. apskritis atiteko Lenkijai, jos teritorijoje suformuotas Ostrudos pavietas, kuris nuo 1999 m. įeina į Varmijos Mozūrų vaivadiją.

## Gyventojai

1890 m. apie 43 000 gyventojų užsirašė lenkais.

**Gyventojai pagal tikėjimą**

## Landratai
* 1812: von Slomsky
* 1818: Wilhelm Leopold Köhn von Jaski
* 1844: Kühnast
* 1848: Thamm
* 1848: Karl Mathäus Schede
* 1856: Otto Karl von Hüllessem-Meerscheidt
* 1862: Rudolf Maria Ignatz von Brandt
* 1886: von Stein-Grasnitz
* 1886: Gustav Adametz
* 1919: Willy Kramer
* 1926: John Menger
* 1933: Walter Kratz
* 1934: Max Gunia
* 1941: Carl Georg Wittich

## Šaltiniai

## Nuorodos
* Osterodės apskritis GenWiki
Mindaugas Tamošiūnas

**Mindaugas Tamošiūnas**:

* Mindaugas Tamošiūnas (1934) – kompozitorius, dirigentas, pedagogas;
* Mindaugas Mykolas Tamošiūnas – politikas.
* Mindaugas Tamošiūnas (1990) – fechtuotojas, Lietuvos nacionalinės rinktinės narys.
Prūsų Olandijos apskritis

**Prūsų Olandijos apskritis** () – 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos administracinis teritorinis vienetas Mažojoje Lietuvoje. Sudaryta po Vienos kongreso per 1815–1818 m. vykdytą reformą. Centras – Prūsų Olandija.

## Geografija

Prūsų Olandijos apskritis apėmė vakarinę Aukštutinės Prūsijos dalį, ribojosi su Vakarų Prūsija, Braunsbergo ir Morungo apskritimis.

1848–1860 m. per apskritį iškastas Elbingo kanalas, jungiantis Yluvos ežeryną su Aistmarėmis.

## Istorija
Prūsijos kunigaikštystės Morungo apskritis įsteigta 1752 m. reorganizuojant krašto valdymą. 1818 m. nuo jos atskirta Prūsų Olandijos apskritis. Prūsų Olandijoje įkurta Landrato įstaiga. Apskrityje 1900 m. buvo 176 gyvenvietės, 1945 m. – 90 savivaldybių.

1945 m. apskritis atiteko Lenkijai, jos teritorijoje buvo suformuotas Elbingo pavietas, kuris nuo 1999 m. įeina į Varmės–Mozūrų vaivadiją.

## Gyventojai

**Gyventojai pagal tikėjimą**

## Šaltiniai

## Nuorodos
* Prūsų Olandijos apskritis GenWiki
Alnaštyno apygarda

**Alnaštyno apygarda** () – Rytų Prūsijos provincijos, 1905–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho administracinis teritorinis vienetas. Centras – Alnaštynas.

## Geografija
Alnaštyno apygarda apėmė pietinę Rytų Prūsijos provincijos dalį, ribojosi su Karaliaučiaus ir Gumbinės apygarda.

## Istorija

Alnaštyno apygarda įsteigta 1905 m. reorganizuojant krašto valdymą. Ją sudarė nuo Karaliaučiaus apygardos atskirtos Alnaštyno apskritis, Neidenburgo apskritis, Ortelsburgo apskritis, Osterodės apskritis, Rešliaus apskritis ir nuo Gumbinės apygardos atskirtos Johanisburgo apskritis, Lėciaus apskritis, Luko apskritis ir Zensburgo apskritis. 1920 m. dalis Neidenburgo apskrities ir kelios Osterodės apskrities gyvenvietės iki 1939 m. buvo atiduotos Lenkijai. Po karo 1945 m. visa apygarda atiteko Lenkijai, nuo 1999 m. apskrities teritorija įeina į Varmės–Mozūrų vaivadiją.

## Gyventojai

## Apskrities prezidentai
* 1905–1907 m. Wilhelm von Hegel
* 1907–1908 m. Friedrich Karl Gramsch
* 1908–1917 m. Hans von Hellmann
* 1918–1924 m. Matthias von Oppen
* 1924–1932 m. Max von Ruperti
* 1933–1945 m. Karl Schmidt

## Šaltiniai

## Nuorodos
* Alnaštyno apygarda GenWiki
Rastenburgo apskritis

:: *Apie dabartinę Lenkijos apskritį žr. [[Kentšyno apskritis]]*.

**Rastenburgo apskritis** () – 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos administracinis teritorinis vienetas Mažojoje Lietuvoje. Sudaryta po Vienos kongreso per 1815–1818 m. vykdytą reformą. Centras – Rastenburgas (Raistpilis).

## Geografija

Rastenburgo apskritis apėmė centrinę Rytų Prūsijos provincijos dalį vakarinėje Bartoje, ribojosi su Bartuvos (Frydlando), Girdavos, Unguros (Angerburgo), Lėciaus, Zensburgo ir Rešliaus apskritimis.

## Istorija

1818 m. reorganizuojant krašto valdymą apskričiai priskirta 14 parapijų. Rastenburge įkurta Landrato įstaiga. 1819 m. 3 parapijos atiteko Girdavos apskričiai, 4 – Frydlando apskričiai. 1945 m. apskričiai priklausė miestai: Rastenburgas, Bartėnai, Drengfurtas ir 76 savivaldybės.

1940 m. rugsėjo mėn. apskrityje pastatyta Hitlerio būstinė „Vilko irštva“. 1945 m. apskritis atiteko Lenkijai, jos teritorijoje buvo suformuotas Kentšyno pavietas, kuris nuo 1999 m. įeina į Varmės–Mozūrų vaivadiją.

## Gyventojai

**Gyventojai pagal tikėjimą**

## Šaltiniai

## Nuorodos
* Rastenburgo apskritis GenWiki
Rešliaus apskritis

**Rešliaus apskritis** () – 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos, nuo 1905 m. Alnaštyno apygardos administracinis teritorinis vienetas Mažojoje Lietuvoje. Sudaryta po Vienos kongreso per 1815–1818 m. vykdytą reformą. Centras – Rešlius, nuo 1862 m. Bišofsburgas.

## Geografija

Rešliaus apskritis apėmė centrinę Rytų Prūsijos provincijos dalį vakarinėje Bartoje, ribojosi su Heilsbergo, Bartuvos (Frydlando), Rastenburgo, Zensburgo, Ortelsburgo ir Alnaštyno apskritimis.

## Istorija
1818 m. reorganizuojant krašto valdymą apskričiai priskirta 15 parapijų. Rešliuje įkurta Landrato įstaiga. 1862 m. apskrities centras perkeltas į Bišofsburgą. 1905 m. lapkričio 1 d. apskritis priskirta Alnaštyno apygardai. 1910 m. apskrityje buvo 118 gyvenviečių, 1939 m. – 85 savivaldybės. Didžiausi miestai:
* Bišofsburgas, 8468 gyventojai,
* Rešlius, 5045 gyv.,
* Bišofšteinas, 3136 gyv.,
* Zejeburgas, 3036 gyv.

1945 m. apskritis atiteko Lenkijai, jos teritorija padalyta Barštyno, Kentšyno ir Olštyno pavietams, kurie nuo 1999 m. įeina į Varmės–Mozūrų vaivadiją.

## Gyventojai

1890 m. 7500 gyventojų užsirašė lenkais.

**Gyventojai pagal tikėjimą**

## Šaltiniai

## Nuorodos
* Rešliaus apskritis GenWiki
Standartinė skaičiaus išraiška

**Standartinė skaičiaus išraiška** – skaičiaus a išraiška pavidalu b \cdot 10^m, kur 1 ≤ |b| 1,49 \cdot 10^8 km.

## Pavyzdžiai
3,57 × 104 - standartinė skaičiaus 35700 išraiška. Jo eilė lygi 4.

2,1 × 10-5 - standartinė skaičiaus 0,000021 išraiška. Jo eilė lygi -5.

Skaičių, esančių tarp 1 ir 10, pvz.,

5;2,1 eilė lygi 0, nes

5 = 5 × 100, 2.1 = 2.1 × 100. 

Standartinė skaičiaus išraiška naudojama dalykuose kaip fizika, chemija, biologija, matematika, ekonomija ir t.t.

## Šaltiniai
Aimelikas

**Aimelikas** () – viena iš Palau valstijų. Administracinis centras – Mongamio kaimas.

Valstija yra Babeltuapo salos pietvakariuose. Būdingas kalvotas paviršius ir statūs, skardingi krantai. Rytuose siekia Rael Kedamo kalnagūbrį, šiauriniu pakraščiu teka Tabčedingo upė. Aimelike yra didžiausia šalyje elektrinė bei galingiausia trumpabangė radijo stotis. Yra vienas iš 4 bajų (genties susirinkimų namai) šalyje.

Valstijoje yra šie kaimai: Mongamis, Imulas, Ngerkeajus, Čelečujis, Ngčemiangelis, Medormas.

## Šaltiniai
Kalvių apylinkė

**Kalvių apylinkė** sovietmečiu buvo:

* Kaišiadorių rajone;
* Veisiejų rajone;
* Žiežmarių rajone.
Johanisburgo apskritis

:: *Apie dabartinę Lenkijos apskritį žr. [[Pišo apskritis]]*.

**Johanisburgo apskritis** () – 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos, nuo 1905 m. Alnaštyno apygardos administracinis teritorinis vienetas. Sudaryta po Vienos kongreso per 1815–1818 m. vykdytą reformą. Centras – Johanisburgas.

## Geografija

Johanisburgo apskritis apėmė pietrytinę Rytų Prūsijos provincijos dalį, ribojosi su Ortelsburgo, Zensburgo, Lėciaus ir Luko apskritimis. Apskrities plotas 1684 km², iš jų 33,1% užėmė miškai, 11,4% pelkės, 11,4% dykra. 1945 m. sausio 1 d. apskrityje buvo Ario, Gelenburgo (iki 1938 m. *Biala*) ir Johanisburgo miestai bei 166 savivaldybės.

## Istorija

Buvusios Prūsijos kunigaikštystės Lietuvos departamento Johanisburgo apskritis įsteigta 1818 m. reorganizuojant krašto valdymą. Johanisburge įkurta Landrato įstaiga. Apskrityje buvo 7 parapijos. 1905 m. Johanisburgo apskritis priskirta naujai suformuotai Alnaštyno apygardai.

1945 m. apskritis atiteko Lenkijai, jos teritorijoje buvo suformuotas Pisko pavietas, kuris nuo 1999 m. įeina į Varmės–Mozūrų vaivadiją.

## Gyventojai

1837 m. apie 89% gyventojų gimtąją kalbą užsirašė lenkų–mozūrų tarmę, 11% kalbėjo vokiečių kalba. 1890 m. lenkais užsirašė 37 000, arba 76%, vokiečiais – 24% gyventojų.

**Gyventojai pagal tikėjimą**

## Landratai
* 1818: Ludwig Wilhelm Heinrichs
* 1832: Oppeln-Bronikowski
* 1837: Müllner
* 1847: Robert Reuter
* 1851: Rudolf Hermann von Hippel
* 1873: Eduard Maubach
* 1888: Maximilian August Müller
* 1893: Max Maria Norbert Engelhard
* 1902: Emil Kautz
* 1905: Arthur Bollert
* 1914: Freiherr von Gablenz
* 1916: Georg Gottheiner
* 1930: Herbert Ziemer

## Šaltiniai

## Nuorodos
* Johanisburgo apskrities kraštiečių tinklalapis 
* Johanisburgo apskritis GenWiki
Kalvių apylinkė (Veisiejai)

**Kalvių apylinkė** – Lietuvos TSR administracinis-teritorinis vienetas pietvakarių Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Kapčiamiesčio valsčiuje, 1950 m. priskirta naujam Veisiejų rajonui. Panaikinta iki 1954 m.

## Šaltiniai
Bo McCalebb

**Lesteris Bo Makalebas** (*Lester „Bo“ McCalebb / Лестер „Бо“ Мекејлеб*; g. 1985 m. gegužės 4 d.) – amerikiečių krepšininkas, turintis dvigubą JAV/Makedonijos pilietybę. Rungtyniavo įžaidėjo pozicijoje.

Makalebas pradžioje rungtyniavo „New Orleans Privateers“ koledžo komandoje. 2008 m. pradėjo profesionalo karjerą Turkijos klube „Mersin BB“, tapo daugiausiai kamuolių perimančiu lygos žaidėju. 2009 m. perėjo į Belgrado „Partizan“, su kuriuo laimėjo šalies čempionatą ir taurę, Adrijos taurę bei pateko į Eurolygos finalo ketvertą. 2010 m. tapo Sienos „Montepaschi“ žaidėju.

Bo Makalebas priėmė Makedonijos pilietybę ir tapo pagrindiniu šios šalies rinktinės lyderių. Jo vedama komanda 2011 m. Europos čempionate sensacingai pateko į finalo ketvertą, o pats Makelebas tapo rezultatyviausiu žaidėju ir išrinktas į geriausių turnyro žaidėjų penketuką.

## Laimėjimai
* Adrijos lyga: 2009–2010
* Koračo taurė (Serbijos krepšinio taurė): 2010
* Eurolygos finalo ketvertas: 2009–2010, 2010–2011
* Ispanijos krepšinio supertaurė: 2016
* Italijos krepšinio supertaurė: 2010
* Italijos krepšinio taurė: 2011
* Krepšinio lyga Serija A: 2011
* Europos krepšinio čempionatas, 4 vieta: 2011

## Šaltiniai